מורגן וולן

מורגן קול וולן (באנגלית: Morgan Cole Wallen; נולד ב-13 במאי 1993) הוא זמר מוזיקת קאנטרי ופזמונאי אמריקאי.

ראשית חייו
וולן נולד בסנידוויל, טנסי. אביו היה כומר בפטיסטי וכילד לקח וולן שיעורי פסנתר וכינור. הוצע לו מלגה לשחק בייסבול בקולג', אך לאחר פציעה בחר להמשיך במוזיקה במקום.

קריירה
בשנת 2014, וולן השתתף בעונה השישית של תוכנית המציאות The Voice. החונך שלו היה אשר ולאחר מכן אדם לוין. הוא הודח בשלב הפלייאוף.

במהלך תקופתו של וולן ב-The Voice, הוא החל לעבוד עם סרחיו סאנצ'ס מלהקת הרוק מאטום סמאש, שהציג בפניו את ביל ריי ופול טראסט מהלייבל "פנסייה רקורדס". בשנת 2015, חתם וולן בלייבל והקליט קטלוג של שירים שהביא למיני-אלבום בן חמישה שירים בשם Stand Alone. במהלך מפגשי הקלטה אלו, פגש וולן את דומיניק פרוסט (גיטרה), מארק "טאקו" אננינו (תופים) ולוק "קאובוי" רייס (בס), שהפכו לחלק מלהקתו בהופעות. ב-24 באוגוסט, הוציא את Stand Alone, מתוכו הסינגל המוביל "Spin You Around", שיצא כסינגל הראשון של וולן בלייבל פנסייה רקורדס. במהלך 2015, החל וולן לעבוד עם דירק המסאת מ-Hard 8 Working Group Management, ששיתף פעולה עם וולן לאחר מכן במסגרת חברת התקליטים "ביג לאוד רקורדס".

בסוף 2016 חתם וולן בחברת ביג לאוד רקורדס, חברת תקליטים בבעלות המפיק המוזיקלי ג'ואי מוי. את סינגל הבכורה שלו, "The Way I Walk", הוציא זמן קצר לאחר מכן.

ב-27 באפריל 2018 הוציא וולן את אלבום הבכורה שלו, If I Know Me. האלבום הגיע למקום הראשון במצעד אלבומי הקאנטרי של הבילבורד, ולמקום ה-13 במצעד הבילבורד 200.

ב-8 בינואר 2021 הוציא את אלבומו השני, Dangerous: The Double Album, מתוכו שני הסינגלים "More Than My Hometown" ו-"", שזכו להצלחחה במצעדי הבילבורד. האלבום עצמו הגיע למקום הראשון במצעד הבילבורד 200.

דיסקוגרפיה

אלבומי אולפן
 2018: If I Know Me
 2021: Dangerous: The Double Album
 2023: One Thing at a Time

מיני-אלבומים
 2015: Stand Alone
 2016: The Way I Talk
 2018: Morgan Wallen

פרסים ומועמדויות

קישורים חיצוניים

הערות שוליים

זמרי קאנטרי
זמרים-יוצרים אמריקאים
משתתפי The Voice
זמרי-יוצרי קאנטרי אמריקאים
אמריקאים שנולדו ב-1993